Луис Алберто де Куенка
Amour fou

Превод от испански: Рада Панчовска, —

chitanka.info

Amour fou[0]

Кралете се влюбват в най-младите си дъщери.

Решават го някой ден, докато придворните

спорят за ритуала на някоя церемония,

който е забравен и трябва да се върне от забравата.

Кралете се влюбват в дъщерите си, обичат ги

с камшици от лед, властни, жестоки,

безсрамни и страшни, агонизиращи, луди.

За да не може никой да се сгоди за тях, поставят

неразрешими загадки на всичките претенденти,

стремящи се към ръката на принцесата. Никога

не е имало толкова напразно обезглавени принцове.

Кралете се унищожават с най-младите си дъщери,

прекършват се, сломяват се всяка нощ в леглото.

Денем дъщерите се отдалечават в корабите на съня,

а те диктуват законите, тържествени и мрачни.

[0] Луда любов (фр.). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.